**Zápisnica č. 5/2022 zo zasadnutia VV SZVM konaného dňa 30.06.2022**

Prítomní: Marián Jung, Juraj Kubíček, Rasťo Čulík, Jaroslav Baláž st., Miroslav Bazinský, Michal Jankovič, Ľubica Majerčíková, Marián Majerčík, Vladimír Slaný,

Ospravedlnení: Ingrid Bošková, Mário Lámy, Ladislav Herbanský

Hostia: Jaroslav Baláž ml., Václav Todt

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Informácie o pohyboch na bankových účtoch SZVM
4. Zmeny a úpravy kalendára na rok 2022
5. Rôzne - diskusia
6. Uznesenia
7. Záver
8. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
9. V tomto bode predseda VV SZVM skonštatoval, že uznesenia z posledného  rokovania VV SZVM boli skoro všetky splnené. Jediný bod z uznesenia naďalej trvá, a to konkrétne predložiť na ministerstvo požadované dokumenty pre kategóriu Motosurf/JET SURF.
10. Predseda VV SZVM informoval prítomných o stavoch finančných prostriedkov na našich transparentných účoch. Jediná platba, ktorá bola z účtu realizovaná bola úhrada faktúry za objednané boje v sume 429,- eur. Všetky pohyby je možné pozrieť si na webovej stránke szvm.sk
11. Všetkých prítomných členov VV SZVM predseda v tomto bode informoval o potrebe zapísania a odsúhlasenia zmien v kalendári na sezónu 2022. Pán Szabó z klubu Lodiar požiadal o zmenu termínu plánovaných pretekov na august ( 10.08. – 11.08.2022) z dôvodu, že v Komárne sa koná v danom termíne aj iná akcia. Zároveň predseda VV SZVM informoval, že je potrebné z technických dôvodov presunúť aj termín pretekov SP Formuly Future, ktorá sa mala konať 09.07.2022 a mal usporiadať klub OVM Malacky. Termín týchto pretekov sa prekladá na neurčito, oznámi sa v dostatočnom predstihu, aby mohli kluby informovať svojich pretekárov. Rovnako sú presunuté aj preteky v SAN NAZZARO z júla 2022 na september 2022.

Nový aktualizovaný kalendár pre sezónu 2022 bude aktualizovaný na stranke.

1. V bode rôzne prítomní diskutovali o:
* pretekoch, ktoré sa konali v Poľsku – Žnín a kde nás v kategórii GT 30 reprezentoval Oliver Šíra a umiestnil sa na peknom celkovom 4.mieste. V jednotlivých rozjazdách skončil 2x na 3.mieste, poslednú rozjazdu nedokončil).

Rovnako v Poľsku - Žnín sme mali zastúpenie a Marián Jung sa vo svojej kategórii F 500 umiestnil na 1.mieste.

* ďalej sa prítomní v diskusii zaoberali plánovanými pretekmi vznášadiel a rýchlostnými pretekmi, ktoré sa majú konať v auguste v Piešťanoch. Diskutovalo sa o časovom harmonograme, návlekoch na boje, vzájomnej spolupráci pri organizovaní rýchlostných pretekov.
* Jaroslav Baláž ml. sa v diskusii informoval o možnosti štartovania dvoch rakúskych pretekárov vznášadiel za Slovensko a následne možnosti poistenia. Ďalej sa informoval o možnosti štartovania nováčika, ktorý je handicapovaného a o podmienkach možnosti štartovania na pretekoch.
* Hodnotili sa doteraz usporiadané preteky nerýchlostných pretekárov a prvé kolo SP Formuly Future. Michal Jankovič zhodnotil usporiadanie pretekov nerýchlostných za bezproblémový a rovnako zhodnotili usporiadanie priebehu pretekov SP Formuly Future, ktoré sa konali 18.06.2022 v Piešťanoch zástupcovia KVM a VŠ Jaroslav Baláž st. a predseda klubu Vacláv Todt
* Predseda komisie pre deti a mládež Marián Majerčík zareagoval na zaslané výsledky z týchto pretekov. Upozornil prítomných na skutočnosť, že je dôležité dodržiavať pravidlá pre Formulu Future. Ďalej upozornil na to, že v prípade pretekárov, ktorí spadajú do oboch súťažných kategórií, je potrebné vyhodnotiť ich v oboch kategóriách, aby sme predišli problémom pri celkovom vyhodnotení SP.
* Predseda VV SZVM informoval prítomných členov o dôležitosti a potrebe zaregistrovať kluby a následne kluby svojich pretekárov na informačnom portáli ministerstva .
1. Uznesenia:

**VV SZVM berie na vedomie :**

* stav financií na účtoch za posledné obdobie
* výsledky pretekárov v Poľsku – Žnín

**VV SZVM berie schvaľuje :**

* zmeny termínov niektorých pretekov

**VV SZVM ukladá:**

* Zaregistrovať kluby a pretekárov jednotlivých klubov na informačnom portáli ministerstva

**Termín:** čo najskôr **Zodpovední:**  jednotlivé kluby – predsedovia klubov

* Predložiť na ministerstvo podklady potrebné k zaradeniu a uznaniu novej kategórie Motosurf/JET SURF k našim kategóriám

**Termín:** čo najskôr **Zodpovední:**  Marián Jung

* Aktualizovať a  dopĺňať informácie v informačnom systéme

Termín: priebežne Zodpovedný: Rastislav Čulík

1. Na záver predseda VV SZVM Marián Jung poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček